Komisijos reglamentas (EEB) Nr. 2561/85
1985 m. rugsėjo 11 d.
iš dalies keičiantis Reglamentą (EEB) Nr. 2670/81, nustatantį išsamias įgyvendinimo taisykles dėl virškvotinės cukraus produkcijos
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1981 m. birželio 30 d. Tarybos reglamentą (EEB) Nr. 1785/81 dėl bendro cukraus sektoriaus rinkų organizavimo [1] su paskutiniais pakeitimais, padarytais Reglamentu (EEB) Nr. 1482/85 [2], ypač į jo 26 straipsnio 3 dalį,
kadangi Reglamento (EEB) Nr. 1785/81 26 straipsnio 1 dalyje nustatyta, kad virškvotinis cukrus pirmiausia turi būti eksportuojamas natūralaus pavidalo; kadangi Komisijos reglamento (EEB) Nr. 2670/81 [3] su paskutiniais pakeitimais, padarytais Reglamentu (EEB) Nr. 1760/84 [4], 2 straipsnio 2 dalies antros pastraipos nuostata leidžia eksportuojamą virškvotinį cukrų pakeisti baltuoju arba žaliaviniu natūralaus pavidalo cukrumi, gamintojui sumokant vienodo dydžio sumą pakeitimo privalumams kompensuoti; kadangi Bendrijos žaliavinio cukraus rafinavimo tiekimo įmonių padėtis, ypač atsižvelgiant į būsimą Portugalijos stojimą ir į jos žaliavinio cukraus tiekimo galimybes,verčia apriboti galimybę eksportuojant virškvotinį cukrų pakeisti tik baltuoju cukrumi;
kadangi šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2670/81 2 straipsnio 2 dalies antros pastraipos pirmame sakinyje žodžiai "arba žaliaviniu" išbraukiami.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. rugsėjo 11 d.